RESOLUCIÓN do 22 de decembro de 2020 pola que se dá publicidade das axudas concedidas durante o segundo semestre de 2020, ao abeiro da convocatoria para o ano 2020 para a concesión de subvencións para o fomento da participación galega no Programa marco de investigación e innovación da Unión Europea (Horizon 2020), cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020 (códigos de procedemento IN607F, IN607G e IN607H).
Axencia Galega de Innovación — III. Outras disposicións — 15/01/2021

O artigo 7.2 da Resolución do 23 de abril de 2020 pola que se convocan para o ano 2020 as axudas para a concesión de subvencións para o fomento da participación galega no Programa marco de investigación e innovación da Unión Europea Horizon 2020 (DOG núm. 90, do 11 de maio) establece que de xeito semestral publicaranse no DOG as axudas concedidas e notificadas durante este período.
De conformidade co anterior, co disposto no artigo 15 da Lei 9/2007, do 13 de xuño, de subvencións de Galicia, e co establecido no artigo 13.4 da Lei 4/2006, do 30 de xuño, de transparencia e boas prácticas na Administración pública galega,
Dar publicidade á relación de beneficiarios das axudas concedidas durante o segundo semestre de 2020 pola Axencia Galega de Innovación ao abeiro da convocatoria para o ano 2020 para a concesión de subvencións para o fomento da participación galega no Programa marco de investigación e innovación da Unión Europea (Horizon 2020).
Santiago de Compostela, 22 de decembro de 2020
a) Normas reguladoras da convocatoria:
Resolución da directora da Axencia Galega de Innovación do 31 de maio de 2019 pola que se establecen as bases reguladoras para a concesión de subvencións para o fomento da participación galega no Programa marco de investigación e innovación da Unión Europea, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020 (DOG núm. 131, do 11 de xullo de 2019).
Resolución da directora da Axencia Galega de Innovación do 23 de abril de 2020 pola que se convocan para o ano 2020 as axudas para a concesión de subvencións para o fomento da participación galega no Programa marco de investigación e innovación da Unión Europea, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020 (DOG núm. 90, do 11 de maio de 2020).
b) O artigo 2 da convocatoria de axudas establecía o financiamento da mesma coa distribución de fondos entre aplicacións orzamentarias, entre anualidades e entre tipoloxías de entidades beneficiarias. Pola Resolución da Axencia Galega de Innovación do 4 de decembro de 2020, reaxustouse do seguinte xeito a devandita distribución de fondos de acordo co número de proxectos que se conceden por tipo de entidade beneficiaria e coa duración dos mesmos:
Tal e como se recolle nas súas bases, as axudas da presente convocatoria fináncianse no marco do programa operativo Feder Galicia 2014-2020, o cal conta cunha taxa de cofinanciamento Feder do 80 %, computándose como cofinanciamento nacional o investimento privado elixible dos beneficiarios polo 20 % restante.
c) A finalidade destas axudas defínese en tres liñas de apoio:
Liña 1: apoio á preparación de propostas de calidade ao Programa Marco (código de procedemento IN607F).
Liñas 2.1 e 2.2: financiamento do desenvolvemento dunha proposta individual presentada á fase 1 (liña 2.1-procedemento IN607G) ou á fase 2 (liña 2.2-procedemento IN607H) do instrumento peme.
O importe total de axudas concedido ao abeiro da convocatoria de axudas foi de 2.660.927,44 euros. Indícanse a continuación as subvencións que foron concedidas no segundo semestre de 2020: